Deg yixef-a nexdem tasleḍt tasnamkant i yirman n tsekla tatrart, nessufeɣ-asen-d aẓar nerna nefka-asen-d tibadutin, nufa-d tuget n yirman d isnulfawalen anager kra n wawalen n tsekla tamensayt, nessuffeɣ-d assaɣen isnamkanen yellan gar tayunin-a, assaɣ n umaway d uttwawi, 9 deg-sen d imawayen, azal 9.80%. 21 d ittwawiyen, azal 22,82%. Nufa daɣen 6 n tyugwin n yinemgalen, azal n 13%. Ma d assaɣen n umyellel d uttekki d wassaɣ n tegdazalt ur nufi ara gar yirman-a, annect-a imi d uzzigen n yiwet n taɣult yerna d iwalnuten.